Mootorratta võidusõit

**Mootorratta võidusõit** on mootorrattaspordi alaliik, mis hõlmab nii ringrajasõitu, maanteesõitu ja maastikusõitu. Teiste kategooriate hulka kuuluvad mäkketõusud, kiirendussõit ja muud.

## Mootorrataste võidusõidu alaliigid

### Asfaltil

#### Maanteesõit
Maanteesõit on mootorratta võidusõidu alaliik, mis toimub asfalt teedel. Tuntuimad maanteesõiduvõistlused mis ikka toimuvad, on Isle of Man TT, Manx Grand Prix, Ulster Grand Prix, Southern 100 ja North West 200, mis toimuvad Briti saartel. Tuntud maanteesõidu võistlused on ka Macaus, Soomes, Hollandis ja Belgias.
#### Grand Prix' võidusõit

Grand Prix' mootorrataste võidusõit on kolmest mootorratta klassist koosnev sari: MotoGP, Moto2 ja Moto3. Grand Prix' mootorrattad on spetsiaalselt võidusõiduks ehitatud masinad, mida tavainimesed osta ei saa ning millega ei tohi seaduslikult avalikel teedel sõita.

#### Superbike'i võidusõit

Superbike'i võidusõit on mootorrataste võidusõidu alaliik, kus kasutatakse modifitseeritud tootmismootorrattaid. Superbike'i võistlusmootorratastel peab olema neljataktilised mootorid: neljasilindrilistel masinatel 750-1000cm³ ja kaksikmootoritel 800-1200cm³. Mootorrattad peavad säilitama sama profiili kui nende tänavasõidu versioonid.

#### Superspordi võidusõit
Superspordi võidusõit on teine mootorrataste võidusõidu alaliik, kus kasutatakse modifitseeritud tootmismootorrattaid. Superspordi võistlusmootorratastel peab olema neljataktilised mootorid: neljasilindristel masinatel 250-600cm³ ja kaksikmootoritel 600-750cm³ ning peab vastama FIM-i homologeerimisnõuetele.
#### Kestvussõit
Kestvussõit on mootorrataste võidusõidu alaliik, mille eesmärk on testida tehnika vastupidavust ja sõitjate kestvust. Võistlustel on mitme sõitjaga meeskonnad. Meeskondadel on võimalus vahetada sõitjaid sõidu jooksul. Kestvussõidud võivad toimuda kas etteantud arvu ringide kiireks läbimisels või etteantud ajavahemiku jooksul võimalikult suure distantsi sõitmiseks.
#### Külgvankrid

Külgvankritega (ka külgkorvidega) võidusõitmine on mootorratta võidusõidu alaliik. Vanemad külgvankriga mootorrattad sarnasesid rohkem tavalistele mootorratastele, mille külge oli kinnitatud platvorm; Tänapäevased külgvankrid on spetsiaalselt ehitatud madalad ja pikad masinad. Külkvankrite motokross sarnaneb krossiratastele kõrge platvormiga. Külgvankrite võidusõidus töötavad sõitja ja kaasreisija koos, et masin töötaks maksimaalselt; see, kuidas kaasreisija oma kehakaalu külgkorvi liigutab, on kurvides masina soorituse jaoks otsustava tähtusega.

### Krossiratastega

#### Motokross

Motokross (lühend MX) on mootorrattaspordiala, mis toimub piiratud maastikuradadel. Motokrossirajad on rajatud erinevatele pinnastele, näiteks mullale, liivale, mudale jne, ning tavaliselt sisaldavad kõrguse muutusi, looduslikud või kunstlikud.

#### Superkross
Superkross (lühend SX) on siseruumides toimuv motokross. Superkross on sõitjate jaoks tehnilisem ja rütmilisem. Tavaliselt toimub see staadionites või areenides ning on märkimisväärne oma arvukate hüpete poolest. Põhja-Ameerikas on sellest saanud populaarne spordiala, mis täidab suuri pesapalli, jalgpalli ja ameerika jalgpalli staadione.

#### Supermoto
Supermoto on võistlusklass, mis ühendab ringrada ja motokrossi. Mootorrattad on peamiselt krossirattad, kuid neil on tänavarataste rehvid. Võistlusrada on segu teest ja mullast (vahel ka kruusast) ning see võib toimuda nii suletud radadel kui ka ajutistes paikades.

Asfaltil supermoto sõidustiil erineb teistest võistlusaladest: kurvi sisenemisel kasutatakse teistsugust trajektoori, tagaratas libiseb kurvi ümber ja jalg sirutatakse kurvi poole.

#### Enduro

Enduro on mootorrattaspordiala, mida sõidetakse pikkadel maastiku radadel ja mille eesmärk on proovile panna mootorratta vastupidavus ja sõitjate võimed. Võistlusring on umbes 50-70km pikk ja seda läbitakse võistluses 2-3 korda. 

##### ''Hard Enduro''
Üks enduro alaliik on *Hard Enduro*. Rajad on suuremad, pikemad ja raskemad kui tavalises enduros. See ala on loodud eesmärgiga, et ühendada kõiki enduri distsipliine. Selle kategooria peamine võistlussari on FIM Hard Enduro maailmameistrivõistlused (HEWC).

#### Speedway

Speedway on mootorrattaspordiala, mis toimub ovaalsel rajal, mis on tavaliselt kaetud mulla või lahtise killustikuga. Speedways kasutatakse ühekäigulisi ja piduriteta mootorrattaid. Võistlejad kasutavad pinnast, et lasta rattal *powerslide*'da.

### Muud alaliigid

#### Kiirendussõit
Mootorrattaste kiirendussõit (inglise keeles *drag racing*) hõlmab kahte võistlejat, kes rivistuvad stardijoonele sirgel rajal. Stardisignaali järel kiirendavad mööda sirget, mille pikkus on umbes 200-400m pikk. Nende aeg ja lõppkiiruks fikseeritakse. Võitjaks on sõitja, kes jõuab esimesena finišisse. Mootorrataste kiirendussõit toimub mõlemad asfaldil ja mudal.